**GeForce 400 -sarja** on Nvidian 11 sukupolven näytönohjainsarja, joka pohjautui Fermi grafiikkasuoritinarkkitehtuuriin.

Ominaisuudet
------------

GeForce 400-sarjan grafiikkapiiri valmistetaan 40 nanometrin prosessilla, ja näytönohjaimessa on 512 kuuteentoista Streaming-multiprosessoriin (SM) jaettua CUDA-ydintä. Ensimmäiseksi julkaistuissa GTX 480 -näytönohjaimissa yksi viidestätoista Stream-multiprosessorista oli kytketty pois käytöstä. Jokaisella SM:llä on 64 kilotavun kokoinen konfiguroitava muisti ja 768 kilotavua L2-välimuistia. Välimuistiarkkitehtuurista käytetään nimeä *Parallel DataCache*. Fermin muistiohjain on 384 bittiä leveä ja se on jaettu kuuteen 64 bittiä leveään ohjaimeen.

Sarjan näytönohjaimet tukevat IEEE 754-2008 -mallin mukaista liukulukulaskentaa ja niissä on monitasoinen välimuistihierarkia. Nvidia on rajoittanut sarjan Double precision -suorituskykyä, mikä on sarjan huippukortissa 630 gigaflopsia. Nvidia julkaisi myöhemmin vuonna 2010 GTX 470 -näytönohjaimen, jossa oli yksi SM vähemmän kuin GTX 480 -näytönohjaimessa, mistä seurasi ohjaimessa olevien CUDA-ytimien määrän laseminen 448. GTX 470 -näytönohjaimessa on myös neljä tekstuuriyksikköä sekä kahdeksan ROP-yksikköä vähemmän GTX 480 -korttiin nähden. Laskentayksiköiden pienemmän määrän ja ytimen alhaisemman kellotaajuuden seurauksena GTX 470 -piirillä on huomattavasti vähäisempi virrankulutus GTX 480 nähden.

Sarjan muut näytönohjaimet käsittävät GTX 465-, GTX 460- ja GTX 460 -näytönohjaimet. GTX 460 julkaistiin kahtena eri versiona, joista toisessa oli gigatavun muistimäärä ja toisessa pienempi 768 megatavun muistimäärä. GTX 465 -näytönohjaimessa on 352 Stream-ydintä, 32 ROP-yksikköä, sekä 256 bittiä leveä muistiväylä. GTX 460 -kortissa on taas vastaavasti 1 gigatavun muisti, 336 Stream-suoritinta, sekä 32 ROP-yksikköä, eli kortti oli muistimäärää ja ROP-yksiköitä lukuun ottamatta karsitumpi kuin GTX 465. GTX 460 -kortin 768 MB mallissa arvot ovat muutoin identtiset, mutta ROP-yksiköistä on karsittu kahdeksan pois (24 jäljellä) ja muistiväylä on kavennettu 192-bittiseksi.

Myöhemmin Nvidia julkaisi GF106 koodinimellisen GTS 450 -näytönohjaimen, jossa oli 192 CUDA-ydintä, 32 tekstuuriyksikköä ja 16 ROP-yksikköä. Muistiväylä oli 128-bittinen.

Lähteet
-------

1. ↑  Suvanto, Ville: NVIDIA paljasti lisätietoja Fermi-Teslasta *muropaketti.com*.  23.12.2009.  Arkistoitu 5.3.2014. Viitattu 1.3.2014.
2. ↑  Kurri, Sampsa: NVIDIA: Fermissä 3,2 miljardia transistoria, läpiviennit ongelmana  9.12.2009. Muropaketti.  Arkistoitu 5.3.2014. Viitattu 1.3.2014.
3. 1 2  Suvanto, Ville: NVIDIA esitteli Fermi-näytönohjainarkkitehtuurin  1.10.2009. Muropaketti.  Arkistoitu 5.3.2014. Viitattu 1.3.2014.
4. ↑  Kurri, Sampsa: NVIDIA GeForce GTX 480 (GF100) *muropaketti.com*.  27.3.2010. Viitattu 1.3.2014.
5. ↑  Wasson, Scott: GF100 graphics architecture unveiled  20.1.2010. Techreport. Viitattu 1.3.2014. (englanniksi)
6. ↑  Kurri, Sampsa: NVIDIA julkaisi ensimmäiset Fermit paperilla, saataville ensi vuonna  28.9.2009. Muropaketti.  Arkistoitu 3.3.2014. Viitattu 1.3.2014.
7. ↑  Nvidia GTX 480 Review  26.3.2010. Overclockers Club. Viitattu 1.3.2014.
8. ↑  Smith, Ryan: NVIDIA’s GeForce GTX 460: The $200 King  11.7.2010. Anandtech. Viitattu 1.3.2014. (englanniksi)
9. ↑  Kurri, Sampsa: NVIDIA GeForce GTS 450 (GF106)  21.9.2010. Muropaketti. Viitattu 1.3.2014.